Այստեղ խնդիրն այն է, թե որքանով նրան կհաջողվի կարճ ժամկետում իր շուրջը հավաքել նույն հատկություններով օժտված, ոլորտին ծանոթ մասնագետների, որոնք նախ իրազեկ կդարձնեն նրան առկա խնդիրների մասին եւ հետո կառաջարկեն նաեւ դրանց լուծման հնարավոր մեխանիզմները: Այդ հանդիպմանը ներկա էր մոտ 27 հոգի, եւ համարյա բոլորին տրվեց հնարավորություն՝ խոսելու խնդիրների մասին, իսկ նախարարն այդ օրը հիմնականում լսողի դերում էր, չնայած իր ամփոփիչ խոսքը, առաջարկությունը եւ որոշումը արդեն իսկ հուսադրող էին»,- ասում է Սարիբեկյանն ու հավելում, որ խոսվել է «Կինոյի մասին» օրենքի նախագծի եւ Ազգային կինոկենտրոնի ներկայիս հաստատված կանոնակարգի թերի լինելու մասին: